b"\n_START_ARTICLE_\nGiuliano de' Medici (1453.\xe2\x80\x931478.)\n_START_SECTION_\nBiografija\n_START_PARAGRAPH_\nGulijano Medici bio je drugi sin (od petero djece) Piera Nadutog (Piero il Gottoso) i Lucrecije Tornabuoni. Roditelji su mu bili poput njegova djeda Cosima veliki mecene umjetnosti, njegova majka Lucrezia, bila je solidna pjesnikinja. Nakon rane o\xc4\x8deve smrti 2. studenog 1469. Lorenzo i Gulijano preuzeli su vo\xc4\x91enje sa firentinskom signoriom uz pomo\xc4\x87 majke koja im je bila savjetnica. Gulijano je slovio za zlatnog de\xc4\x8dka - svojim obrazovanjem, sportskim duhom i dr\xc5\xbeanjem i benevoletnom odnosu prema umjetnosti\n_START_SECTION_\nSmrt\n_START_PARAGRAPH_\nLorenza i Gulijana napali su no\xc5\xbeevima i ma\xc4\x8devima, ujutro 26. travnja 1478. na uskr\xc5\xa1njoj misi u firentinskoj katedrali Santa Maria del Fiore atentatori Francesco de' Pazzi i Bernardo Bandini - taj doga\xc4\x91aj kasnije je nazvan Urota Pazzi. Gulijana je ubio Francesco de' Pazzi sa 19 udaraca ma\xc4\x8dem u glavu od kojih je umro, a Lorenzo se uspio mada ranjen ipak spasiti bijegom._NEWLINE_Gulijano Medici je pokopan u o\xc4\x8dev grob u staroj sakristiji bazilike San Lorenzo, ali je kasnije s bratom Lorenzom premje\xc5\xa1ten u novoizgra\xc4\x91enu novu sakristiju u istoj crkvi, u nedovr\xc5\xa1eni grob koji je zapo\xc4\x8deo i nikad dovr\xc5\xa1io Michelangelo."